OzLabs/hebrew-wiki-articles huggingface dataset:
Steal the Show

"Steal the Show" הוא סינגל של הזמר-יוצר האמריקאי, לאוב, שיצא ב-2 ביוני 2023 בהוצאת חברת התקליטים וולט דיסני רקורדס, כחלק מהפסקול של סרט הקולנוע "אלמנטלי". השיר הולחן על ידי לאוב ומייקל מטושיץ', ונכתב והופק על ידי לאוב ותומאס ניומן.

נכון ליולי 2023, השיר הושמע למעלה מ-14 מיליון פעמים בספוטיפיי,<ref></ref> ולמעלה מ-2 מיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי לאוב
קטגוריה:שירי פיקסאר
קטגוריה:שירים באנגלית
קטגוריה:שירים שנכתבו על ידי לאוב
קטגוריה:שירים מסרטי קולנוע
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת וולט דיסני רקורדס
Praising You

"Praising You" הוא סינגל של הזמרת הבריטית, ריטה אורה בשיתוף פעולה עם המפיק המוזיקלי הבריטי, פאטבוי סלים. השיר יצא ב-19 באפריל 2023 בהוצאת חברת התקליטים BMG רייטס מנג'מנט, כסינגל השני מתוך אלבום האולפן השלישי שלה, You & I. השיר מהווה גרסה מחודשת לשיר "Praise You" של פאטבוי סלים.

נכון ליולי 2023, השיר הושמע למעלה מ-2.9 מיליון פעמים ביוטיוב,<ref></ref><ref></ref> ולמעלה מ-21 מיליון פעמים בספוטיפיי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
קטגוריה:בלדות פופ
קטגוריה:שירי מוזיקה אלקטרונית
קטגוריה:שירי מוזיקת דאנס
קטגוריה:שירי מוזיקת האוס
קטגוריה:סינגלים בהוצאת BMG רייטס מנג'מנט
עזיז קאיונדו

עזיז עבדו קאיונדו (באנגלית: Aziz Abdu Kayondo; נולד ב-6 באוקטובר 2002 בקיאזנגה שבאוגנדה) הוא כדורגלן אוגנדי המשחק בעמדת המגן השמאלי המשתייך לסגל נבחרת אוגנדה שיחק בעבר בהשאלה בהפועל תל אביב מליגת העל הישראלית אך שוחרר לאחר 4 חודשים.

== קריירת מועדונים ==
קאיונדו החל את הקריירה המקצוענית שלו בקבוצת וייפרס מליגת העל האוגנדית, וזכה עם המועדון בשתי אליפויות אוגנדה ובגביע האוגנדי.

ב-4 בפברואר 2022 חתם במ.פ.ק. וישקוב הצ'כית. ב-27 באפריל הושאל לריאל מונרכס, במדיה ערך 15 הופעות ליגה והבקיע שער אחד.

ב-28 בפברואר 2023 חתם בלגנס מהליגה הספרדית השנייה, והחל לשחק בקבוצת המילואים של המועדון.

לאחר שהתקיים משחק ידידות בין הפועל תל אביב ללגנס ב־15 ביולי 2023 התרשם הצוות המקצועי בהפועל מהופעתו של קאיונדו וביקש להשאיל אותו. ב-1 באוגוסט 2023 הצטרף קאיונדו בהשאלה להפועל תל אביב בחוזה לשנה אחת עם אפשרות רכישה בסופה. ההחתמה העלתה הרבה שאלות שכן קאיונדו משחק כמגן שמאלי כאשר המגן יהב גורפינקל שיחק בקבוצה וכן הקבוצה החתימה כבר את המגן השמאלי אביב סלם באותו חלון ההעברות. הוא ערך את הופעת הבכורה שלו מול מ.ס אשדוד בגביע הטוטו. המאמן מייקל ואלקאניס לא אהב את ההופעה שלו והוציא אותו במחצית. מאז הוא לא שותף באף משחק. הוא חזר ללגאנס בדצמבר 2023 לאחר כארבעה חודשים בלבד במדי הקבוצה.

== קריירה בינלאומית ==
ב-18 בינואר 2021 ערך קאיונדו את הופעת הבכורה שלו בנבחרת אוגנדה, בתיקו 0-0 מול נבחרת רואנדה במסגרת אליפות האומות האפריקאיות. ב-7 בספטמבר 2023 הבקיע את שער הבכורה שלו בנבחרת, בניצחון 2-0 על נבחרת ניז'ר במסגרת מוקדמות גביע אפריקה לאומות 2023.

== תארים ==
;וייפרס
* אליפות אוגנדה (2): 2019/2020, 2021/2022
* הגביע האוגנדי (1): 2020/2021

== קישורים חיצוניים ==

* 

== הערות שוליים ==

קטגוריה:כדורגלנים אוגנדים
קטגוריה:מגני כדורגל אוגנדים
קטגוריה:כדורגלני ריאל מונרכס
קטגוריה:כדורגלני הפועל תל אביב
קטגוריה:כדורגלנים זרים בישראל
קטגוריה:כדורגלני נבחרת אוגנדה
קטגוריה:ספורטאים זרים בארצות הברית
קטגוריה:ספורטאים זרים בספרד
קטגוריה:אוגנדים שנולדו ב-2002
Little Miss Can't Be Wrong

"Little Miss Can't Be Wrong" הוא שיר של להקת הרוק האמריקאית ספין דוקטורס שיצא באוקטובר 1992 כסינגל המוביל מתוך אלבום הבכורה שלהם, Pocket Full of Kryptonite משנת 1991. השיר הגיע למקום ה-17 במצעד הבילבורד הוט 100, ולמקום השני בבילבורד במצעד המיינסטרים רוק. השיר אף הגיע למקום החמישי בניו זילנד כשסיים במקום ה-41 כסינגל הנמכר ביותר במדינה. הגרסאות החיות לשירים "What Time Is It" ו- -"Freeway of the Plains" (ששמו בטעות "Freeway of the Plains" בסינגל) נכללו כצד ה-B שלו.

==רקע וכתיבת השיר==
הסולן כריס בארון הצהיר כי השיר נוצר בהשראת מערכת היחסים שלו עם אמו החורגת, למרות האמונה הרווחת שהשיר נכתב על חברתו לשעבר. הוא תיאר את אמו החורגת כ"נרקיסיסטית ממאירה". באוגוסט 2019 לבארון היה ציוץ בטוויטר שהפך לויראלי בנוגע ליצירת השיר, כשכתב: "אמי החורגת אמרה לי שאני אהיה שרת (לא שיש בזה משהו רע) ואגור במרתף של בית ספר ואנגן בגיטרה לחולדות. כתבתי שיר עליה. הוא נקרא Little Miss Can't Be Wrong. הוא הושמע ברדיו שלושה מיליון פעמים."

==ביקורות על השיר==
עורך מהאתר AllMusic תיאר את השיר כ"קליט ללא הרף". אלן ג'ונס מה"Music Week" דירג אותו בשלושה מתוך חמישה, וכתב: "השיר המנועי-אקונומי הזה שמזכיר במעורפל בביצוע שלו חלק מהחומרים של סטיב מילר - אמור לזכות בתמיכה של רוק מודרני. זה אולי לא להיט בטופ 20, אבל אמור לנגוס בקצה התחתון של המצעד, ולהעלות את האלבום שלהם A Pocket Full of Kryptonite כלפי מעלה.". סילביה פטרסון ממגזין המוזיקה "Smash Hits" דירגה את השיר ב4 מתוך 5, וראתה בו כ"שיר לוחמני"

==הקליפ==
הקליפ הנלווה ל-"Little Miss Can't Be Wrong" הוקרן בבכורה באוגוסט 1992. בקליפ הלהקה נראית על רקע תפאורה צבעונית עם צבעים בפחיות ובסוף הקליפ שופכים האחד על השני את פחיות הצבע.

== קישורים חיצוניים ==

קטגוריה:שירי 1992
קטגוריה:סינגלי בכורה מ-1992
קטגוריה:שירים באנגלית
קטגוריה:סינגלים בהוצאת אפיק רקורדס
ביג ביט

ביג ביט (באנגלית: Big beat) הוא תת-ז'אנר מוזיקלי של מוזיקה אלקטרונית שמאופיין בדרך כלל בברייקביטים כבדים ובלופים ותבניות שנוצרו על ידי סינתיסייזר (באופן דומה לאסיד האוס / טכנו). תת-ז'אנר זה מזוהה בעיקר עם הפרודיג'י, The Chemical Brothers, פאטבוי סלים, The Crystal Method , Propellerheads , Basement Jaxx וגרוב ארמדה .<ref name="Old Hit Won't Outgun Prodigy Disc"></ref>

תת-ז'אנר זה זכה להצלחה במיינסטרים בשנות ה-90 של המאה ה-20.<ref></ref>

יצירות ביג ביט כוללות פעימות תופים כבדות ומעוותות בקצבים של 100–140 פעימות לדקה, קווי סינתיסייזר של Roland TB-303 (הדומים לאלו של אסיד האוס) ולופים כבדים משירי פאנק, נשמה, ג'אז ורוק משנות ה-60 וה-70 של המאה ה-20. ביצירות ביג ביט ניתן למצוא לעיתים קרובות שירה או ראפינג בסגנון פאנק רוק המונע על ידי בייסליינים עזים ומעוותים על ידי סינתיסייזר וכן בנוי בדומה לשירי פופ, האוס וטכנו. כמו כן, ביצירות ביג ביט ניתן למצוא צלילי קרשנדו, בילדינג, דרופ ודראם רול מורחבים, סמפול משירים ומיצירות קולנוע וטלוויזיה, כלי מוזיקה נוספים, כגון כלי מיתר מזרח תיכוניים, פיצוצים, צופרי אוויר, סירנות (בדרך כלל, סירנות משטרתיות) ויריות. כמו בז'אנרי דאנס אחרים של אותה תקופה, השימוש באפקטים כמו פילטרים, פאזינג ופלאנג'ינג היה נפוץ בתת-ז'אנר זה.

כמו כן, ניתן למצוא ברייקביטים חזקים ודחוסים בשירים של חלוצי הביג ביט בשימוש הוקים מלודיים וסאונדים מסומפלים. בהתבסס על השימוש העיקרי של ברייקביטים ובייסליינים רועשים וכבדים, יש דמיון בין ביג ביט למוזיקת ג'אנגל ודראם אנד בייס, אם כי לביג ביט יש מקצב איטי משמועתי משני הז'אנרים האחרים.

== לקריאה נוספת ==
<div class="mw-content-ltr">
* [https://www.waterstones.com/book/the-little-big-beat-book/rory-hoy/9781912587094 The Little Big Beat Book] by Rory Hoy, published 10 בספטמבר 2018, by New Haven Publishing Ltd, 
* The Story of Big Beat: Bookazine Paperback – 30 Jul 2019 by Rory Hoy, New Haven Publishing Ltd (30 July 2019), 
</div>

== הערות שוליים ==

קטגוריה:שנות ה-1990 במוזיקה
חלום ברזילאי

חלום ברזילאי הוא אלבום האולפן העשרים של הזמרת הישראלית אילנית. את האלבום הוציאה בשנת 1995 לאור חברת התקליטים הד ארצי. מבחינת אילנית, זוהי מעין מחווה לאלבומה ה-12 מ-1976, תקליט מס' 20 במקצב ברזילאי ובשירים נבחרים, שהניב מספר להיטים, דוגמת "ארץ", "אל תשמעי לקול ליבך", "האוניות חזרו", "ילד בקרקס", "שיר של יום חולין", "אדם רחוק", "עפרוני" ו"דניאל". בעצם, פרט לשתי המחרוזות המצורפות אליו, תקליט מס' 20 במקצב ברזילאי ובשירים נבחרים נחשב לאלבום המצליח ביותר של הזמרת.

כמו באלבום הקודם, בוא נתחיל מבראשית, הרצועות נחלו כישלון מבחינה מסחרית, ופרט לאחת הן לא הצליחו להיכנס למצעדי הפזמונים השבועיים בישראל.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי 1995
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
ישראלית (אלבום)

ישראלית הוא אלבום האולפן ה-21 והאחרון של הזמרת הישראלית אילנית. את האלבום הוציאה באפריל 2008 לאור חברת התקליטים NMC כתקליטור. עם הוצאת שירותי הסטרימינג הועלה האלבום ליישומי הזרמת המוזיקה, דוגמת ספוטיפיי ואפל מיוזיק. זהו אלבומה האחרון של אילנית, והוא יצא לאור 13 שנים לאחר חלום ברזילאי. גם בו אף שיר לא הצליח להיכנס למצעדי הפזמונים השבועיים בישראל, על-אף ששניים מתוכו הוצגו ב"פינה לשיפוטכם" בתחנה רשת ג'.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי 2008
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
טוסין אייגון

אולוואטוסין "טוסין" אייגון (באנגלית: Oluwatosin "Tosin" Aiyegun; נולד ב-26 ביוני 1998 בלאגוס שבניגריה) הוא כדורגלן בניני-ניגרי המשחק בעמדת החלוץ בקבוצת לוריאן מליגת העל הצרפתית ובנבחרת בנין.

== קריירת מועדונים ==
אייגון גדל במחלקת הנוער של ריאל סאפייר הניגרית. ב-3 במרץ 2017 חתם בוונטספילס מליגת העל הלטבית. הוא ערך 72 הופעות ליגה במדי המועדון, בהן הבקיע 33 שערים.

ב-2 בספטמבר 2019 חתם אייגון על חוזה לארבע שנים בפ.צ. ציריך מליגת העל השווייצרית. הוא ערך 91 הופעות ליגה במדי המועדון, בהן הבקיע 31 שערים.

ב-25 ביולי 2023 חתם אייגון על חוזה לארבע שנים בלוריאן מליגת העל הצרפתית.

== קריירה בינלאומית ==
אייגון נולד בניגריה לאב ניגרי ולאם בנינית. ב-24 במרץ 2022 ערך את הופעת הבכורה שלו בנבחרת בנין, בניצחון 4-0 על נבחרת ליבריה במשחק ידידות. במשחק זה הבקיע את שער הבכורה שלו בנבחרת.

== תארים ==
;ונטספילס
* הגביע הלטבי (1): 2016/2017

;פ.צ. ציריך
* אליפות שווייץ (1): 2021/2022

== קישורים חיצוניים ==

== הערות שוליים ==

קטגוריה:כדורגלנים בנינים
קטגוריה:כדורגלנים ניגרים
קטגוריה:חלוצי כדורגל בנינים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני ונטספילס
קטגוריה:כדורגלני פ.צ. ציריך
קטגוריה:כדורגלני לוריאן
קטגוריה:כדורגלני נבחרת בנין
קטגוריה:ספורטאים זרים בלטביה
קטגוריה:ספורטאים זרים בשווייץ
קטגוריה:ספורטאים זרים בצרפת
קטגוריה:בנינים שנולדו ב-1998
קטגוריה:ניגרים שנולדו ב-1998
שירי הייצוג של ישראל

שירי הייצוג של ישראל הוא אלבום האוסף השני של הזמרת הישראלית אילנית. את האלבום הוציאה בשנת 1974 לאור חברת התקליטים הד ארצי. נכללים בו כמה משיריה של אילנית כסוליסטית, אך גם מלהיטי הצמד אילן ואילנית, שפעל עד שנת 1973. הוא הוצא על גבי אריך-נגן, ועטיפתו מציגה תמונת פורטרט של הזמרת בתוך מגן דוד, כשבמשולשיו נראות תמונות של סמלי העם היהודי ושל מדינת ישראל.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אוסף מ-1974
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת הד ארצי
נס חציית הירח

מוחמד מפצל את הירח. ציור פרסי בצבעי מים מ[[המאה ה-16. פניו של מוחמד מכוסות. מוצג כיום בדרזדן, גרמניה.]]
נס חציית הירח או פיצול הירח הוא אחד מהניסים שביצע הנביא מוחמד, מייסד האסלאם, כפי שמסופר במקורות המוסלמיים. הנס אירע במכה לפני ההג'רה, בשנת 617 לספירה, כאשר בני שבט קורייש ביקשו ממוחמד סימן המציין את אמיתות נבואתו. הנביא התפלל והירח נחצה לשני חלקים מעל ג'בל א-נור. חציו הופיע מעל הר "אבו קובייס" וחציו מעל הר "קועייקיעאן", מההרים הסובבים את מכה.

== בקוראן ובחדית' ==
המוסלמים מאמינים שהאירוע הוא אחד מהסימנים לאמיתות נבואתו של מוחמד. הנס מוזכר בקוראן בסורת אל-קמר (סורת הירח):

חלק מהעולמא פירשו שבקיעת הירח שנעשתה היא עדות לתחיית המתים הקרבה, ויש שכתבו שלעתיד הרקיע כולו ייחצה יחד עם הירח, ופיצול הירח הוא בעצם הסרת החלק החשוך מהירח.<ref name=":0"></ref>

לפי המקורות האיסלאמיים בספרי החדית', הנס התרחש בעיר מכה, חמש שנים לפני ההג'רה באחד הלילות, לפני הקרב על בדר. אנשים מן המדבר הגיעו למכה מאוחר יותר, ובני קורייש סיפרו להם שהם ראו את בקיעת הירח. אחד מאנשי המדבר שנקרא 'אבו ג'הל' התכחש לדבריהם ותיאר את הנס כאחיזת עיניים ("כשפים ממושכים"), ולכן נכתבו הפסוקים השני והשלישי בסורה ("ויכחשו וילכו").<ref></ref>

פרשנים כגון אל-זמח'שרי, אימאם אל-קורטובי<ref name=":1"></ref> ונוספים פסקו שהאמונה בנס חציית הירח נחשבת למֻתַוַואתִר, החלק שנחשב לאמין ביותר בחדית'. לפי הסיפור, היו עדים לכך חלק מבני לווייתו של מוחמד, הצחאבה, כגון עבדאללה אבן מסעוד, עבדאללה בן עומר בן אל-ח'טאב, אנאס ואבן אל-עבאס. האירוע הוזכר גם בצחיח אל-בוח'ארי ובצחיח מוסלם, שהם בין ספרי החדית' הנחשבים ביותר בקרב המוסלמים.

== התייחסויות מודרניות ==
ירח ממשימת אפולו 10, שנת 1969. בתחילת המאה ה-21 הצילום הפך לוויראלי ברשת עם הטענה שהסדקים הם שרידים לנס חציית הירח של מוחמד.]]

=== ביקורת ===
במאה ה-18 הפילוסוף הסקוטי דייוויד יום הציב מבחן סבירות לקיומם של ניסים. בספרו "מחקר בדבר בינת האדם" הוא הציג את שתי האפשרויות זו מול זו: או שהעדות על הנס אמינה מספיק כדי לקבל שחוקי הטבע הופרו באמת, או שהעדות שקרית באופן כלשהו. שתי האפשרויות ניצבות זו מול זו, תוקפם של חוקי הטבע אל מול אמינותם של עדויות אנושיות. האפשרות שהניסיון האנושי לגביה רב, מקיף ומבוסס יותר – היא זו שתגבר.

לדבריו, למין האנושי יש חיבה מיוחדת לסיפורי פלאות, סיפורים אלה לרוב מתרחשים במקום או בזמן רחוקים מכדי שיהיה אפשרי לבחון אותם בביקורתיות, ובנוסף הם קיימים בדתות מתחרות, ומקזזים זה את אמינותו של זה. על כן הניסיון לגבי תקפותם של חוקי הטבע רב ומבוסס יותר מאשר אמינותם של מסַפְּרים אנושיים.<ref>דייוויד יום, מחקר בדבר בינת האדם, על הניסים</ref>

=== במאה ה-21 ===
באתרי אינטרנט מוסלמיים רבים שבהם דנו בנושא "הניסים המדעיים שבקוראן" (טענה מודרנית המתבססת על אעג'אז אל-קוראן, פלא הקוראן, ולפיה הקוראן צפה מראש את התגליות המדעיות המודרניות), תמונות תקריב של הירח ועליו בקיעים שצולמו בידי נאס"א זכו לתפוצה רחבה. זאת למרות הקביעה של נאס"א שאין עדות לבקיעה של הירח בעבר, שכן החריצים על פניו הם תופעת טבע הנובעת משינויים גאולוגיים.

== ראו גם ==
* טיעון מן הנס

==קישורים חיצוניים==

== הערות שוליים ==

קטגוריה:אסלאם
קטגוריה:תאולוגיה אסלאמית
קטגוריה:מיתולוגיה אסלאמית
קטגוריה:אסכטולוגיה אסלאמית
קטגוריה:היסטוריה אסלאמית
קטגוריה:הירח
קטגוריה:מוחמד
קטגוריה:נסים באסלאם
דניל חלוסביץ'

דניל אנדרייביץ' חלוסביץ (ברוסית: Даниил Андреевич Хлусевич, באוקראינית: Данило Андрійович Хлусевич; נולד ב-26 בפברואר 2001 בסימפרופול שברפובליקה האוטונומית של קרים, אוקראינה) הוא כדורגלן רוסי-אוקראיני המשחק בעמדת המגן השמאלי בקבוצת ספרטק מוסקבה מליגת העל הרוסית ובנבחרת רוסיה.

== קריירת מועדונים ==
חלוסביץ' גדל במחלקות הנוער של קרימטפליציה מולודז'ניה, UOR סימפרופול ו-UOR קרסנוליסיה. בשנת 2018 חתם בארסנל טולה מליגת העל הרוסית. הוא ערך 46 הופעות ליגה במדי המועדון, בהן הבקיע שמונה שערים.

ב-1 בנובמבר 2021 חתם חלוסביץ' על חוזה לארבע שנים וחצי בספרטק מוסקבה מליגת העל הרוסית החל מ-1 בינואר 2022. ב-26 בפברואר ערך את הופעת הבכורה שלו במועדון, בהפסד 2-0 לצסק"א מוסקבה במסגרת המחזור ה-19 בליגה לעונת 2021/2022. בעונה זו זכה גם בגביע הרוסי.

== קריירה בינלאומית ==
ב-24 בספטמבר 2022 ערך חלוסביץ' את הופעת הבכורה שלו בנבחרת רוסיה, בניצחון 2-1 על נבחרת קירגיזסטן במשחק ידידות.

== תארים ==
;ספרטק מוסקבה
* הגביע הרוסי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים רוסים
קטגוריה:מגני כדורגל רוסים
קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני ארסנל טולה
קטגוריה:כדורגלני ספרטק מוסקבה
קטגוריה:כדורגלני נבחרת רוסיה
קטגוריה:רוסים שנולדו ב-2001
קטגוריה:אוקראינים שנולדו ב-2001
להיטי הזהב של אילנית

להיטי הזהב של אילנית הוא אלבום האוסף השלישי של הזמרת הישראלית אילנית. את האלבום הוציאה בשנת 1978 לאור חברת התקליטים הד ארצי בקטלוג BAN-14719. כלולים בו שני השירים ייצגה את ישראל באירוויזיון בשנים 1973 ו-1977: "אי שם" ו"אהבה היא שיר לשניים".

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אוסף מ-1978
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת הד ארצי
פרס פיליפ ק. דיק

פרס פיליפ ק. דיק הוא פרס מדע בדיוני אמריקאי המוענק מדי שנה ב"נורווסקון" ובחסות אגודת המדע הבדיוני של פילדלפיה ו (מאז 2005) קרן פיליפ ק. דיק. הפרס נקרא על שם סופר המדע הבדיוני פיליפ ק. דיק, והוא מוענק מאז 1983, שנה לאחר מותו. הוא מוענק מדי שנה לספר המקור הטוב ביותר שהודפס בכריכה רכה בארצות הברית.<ref></ref>

הפרס נוסד על ידי תומאס דיש בסיוע דייוויד ג'י הארטוול, פול ס. וויליאמס וצ'ארלס נ. בראון. החל משנת 2016, הוא מנוהל על ידי פט לוברוטו, ג'ון זילברסאק וגורדון ואן גלדר. מנהלים קודמים כוללים את אלגיס באדריס, דייוויד ג'י הארטוול ודייוויד אלכסנדר סמית'.

== זוכים ומועמדים ==
השנה בטבלה למטה מציינת את שנת הוצאת הספר; הזוכים מוכרזים בשנה שלאחר מכן.

{| class="wikitable"
|+ טקסט הכותרת
|-
! שנה !! מחבר.ת !! שם היצירה
|-
|2022 || Kimberly Unger||The Extractionist
|-
|2021 ||Kali Wallace||Dead Space
|-
|2020 ||Alison Stine||Road Out of Winter
|-
|2019 ||Sarah Pinsker||Sooner or Later Everything Falls Into the Sea
|-
|2018 || Audrey Schulman||Theory of Bastards
|-
|2017 || Carrie Vaughn||Bannerless
|-
|2016 ||Claudia Casper||The Mercy Journals
|-
|2015 ||Ramez Naam||Apex
|-
|2014 ||Meg Elison||The Book of the Unnamed Midwife
|-
|2013 ||Ben H. Winters||Countdown City
|-
|2012 || Brian Francis Slattery||Lost Everything
|-
|2011 ||Simon Morden||The Samuil Petrovitch Trilogy
|-
|2010 ||Mark Hodder||The Strange Affair of Spring-Heeled Jack
|}

== הערות שוליים ==

== קישורים חיצוניים ==
* 
* [http://www.worldswithoutend.com/books_pkd.asp List of all winning and nominated novels]

דיק
דיק
ארבעה צדדים

ארבעה צדדים הוא אלבום האוסף הרביעי של הזמרת הישראלית אילנית. את האלבום הוציאה באוקטובר 1980 לאור חברת התקליטים פונוקול על גבי אריך-נגן כפול בקטלוג ROH-2721. על מנת לקדם את הוצאתו פרסמה את שלוש הרצועות הראשונות, "חמסין של ניסן", "פעם בשנה" ו"אני לא מאמינה", כסינגלים מסחריים. זהו אלבום האוסף הארוך ביותר שהוציאה עד כה.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אוסף מ-1980
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת פונוקול
עכשיו כולם ביחד

עכשיו כולם ביחד הוא אלבום האוסף החמישי של הזמרת הישראלית אילנית. את האלבום הוציאה בשנת 1985 לאור חברת התקליטים הד ארצי על גבי אריך-נגן בקטלוג BAN-15131. על מנת לקדם את הוצאתו פרסמה קדם לאוסף שני סינגלים, "בללייקה" ו"עכשיו כולם ביחד" כשיר הנושא שלו.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אוסף מ-1985
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת הד ארצי
21 הלהיטים הגדולים של אילנית

21 הלהיטים הגדולים של אילנית הוא אלבום האוסף השישי של הזמרת הישראלית אילנית. את האלבום הוציאה בשנת 1991 לאור חברת התקליטים התקליט חיפה על גבי תקליטור בקטלוג CD-114. נכללו בו גם משיריה של אילנית כסוליסטית וגם מהלהיטים של הצמד אילן ואילנית, שפעל עד שנת 1973.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אוסף מ-1991
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת התקליט חיפה
קורשה

קוֹרְשָׁהּ (בגאורגית: ყურშა) הוא כלב אגדי מהמיתולוגיה הגאורגית . אף על פי שהוא מופיע במספר סיפורים שונים, הוא ידוע בעיקר כבן לווייתו הנאמן של גיבור התרבות אמירני. פירוש שמו הוא "אוזן שחורה", שם גאורגי נפוץ לכלבים.<ref></ref> על פי האגדה הוא נולד מזוג הורים מעורב או מנשר ולעיתים הוא מתואר כבעל כנפיים (כמי שאחד מהוריו הוא נשר).<ref name="Virsaladze 2017" /> מלבד כנפיו, קורשה תואר לעיתים כבעל תכונות מיוחדות נוספות: כפות רגליים עצומות, "שפתיים מזהב ועיניים גדולות כמו מסננות".<ref name="AAOEMyth"></ref><ref name="Virsaladze 2017"></ref> יוחסו לו יכולות על טבעיות כמו נביחה רועמת, זינוק "גדול כמו שדה גדול"<ref name="Virsaladze 2017" /> ויכולת שלא לטעות בעת מעקב אחר טרף.<ref name="AAOEMyth" /><ref name="Virsaladze 2017" />

קורשה הוא הנושא של שיר עם גאורגי הפופולרי 'קורשה שלי!' (ჩემო ყურშაო; צֵ'מוֹ קוֹרְשָׁהּ לעיתים ყურშაო; קוּרְשָׁאוֹ), שראשיתו לפחות במאה ה-18. המשורר הגאורגי דוד גורמישווילי, יליד 1705, כתב על רצון לשמוע אותו שוב, בשיר המתאר את נעוריו.<ref></ref> יש לפחות עשרים ושבע גרסאות מתועדות של השיר.<ref></ref>

== בן לוויה ==
עמירני, כגיבור לאומי גאורגי, הוא הדמות המיתולוגית הבולטת ביותר הקשורה לקורשה.<ref></ref><ref name="Norvin 2007"></ref> כבן של אלת ההרים דאלי וצייד בן תמותה, הוא היה אל למחצה בעל כוח עצום.<ref name="Tuite 2017"></ref> הוא טייל על פני כדור הארץ וקרא תיגר על "שדים ודרקונים כאחד", עד שהוא החליט שלא נותרו לו יריבים ראויים וקרא תיגרכנגדאלוהים עצמו.<ref name="Tuite 2017" /> אלוהים כבל אותו למוט בתוך הר בגין התרסתו, וכלב הציד הנאמן שלו קורשה נלכד יחד איתו.<ref name="Tuite 2017" /> קורשה ליקק את השרשראות של עמירני כל הזמן, והחליש אותן יותר ויותר עד שאמירני כמעט והצליח לברוח.<ref name="Norvin 2007" /><ref></ref> עם זאת, מדי שנה השלשלאות מתחדשות רגע לפני שקורשה מצליח לשחרר את עמירני.

הצייד בֶּתְכִּיל היה אדם אחר שקורשה התלווה אליו. בניגוד לעמירני, בֶּתְכִּיל היה בסך הכל בן תמותה. האלה דאלי לקחה אותו כמאהב שלה, אבל כאשר בגד באמון שלה על ידי כך ששכב עם אישה בת תמותה, היא פיתתה אותו לראש ההר כנקמה.<ref></ref> הוא נלכד שם יחד עם קורשה. בגרסאות שונות של הסיפור, בֶּתְכִּיל שולח את קורשה לעזרה, וקורשה חוזר עם תושבי הכפר.<ref></ref> תושבי הכפר זורקים חבלים בכדי להצילו, אך ההר גדל ובֶּתְכִּיל נופל אל מותו.<ref name="AAOEMyth"></ref> בגרסאות אחרות של סיפור בֶּתְכִּיל, מתעקש קורשה שבֶּתְכִּיל המורעב יהרוג ויאכל אותו. בֶּתְכִּיל הורג את קורשה ומצית אש בקשת ובחיציו, אך בסופו של דבר, לא מצליח לאכול את הכלב.<ref name="AAOEMyth" />

אף על פי שחלק מהמקורות מציינים את קורשה כבן לוויה של דאלי, הוא ידוע יותר כמי שקשור לציידים.<ref></ref>

== קישורים חיצוניים ==

* אלנה וירסאלאדזה, [https://dspace.nplg.gov.ge/bitstream/1234/325637/5/Qartuli_Samonadiro_Eposi_1964%20%28Gateqstebuli%29.pdf אפוס ציד גאורגי]

== הערות שוליים ==

קטגוריה:מיתולוגיה גאורגית
קטגוריה:יצורים מיתולוגיים
המנון סומלילנד

אורך ימים בשלום (בסומלית: Samo ku waar; בערבית: حياة طويلة مع السلام) הוא ההמנון הלאומי של סומלילנד, מדינה בלתי מוכרת המוכרת בקרב הקהילה הבין-לאומית כאזור אוטונומי של סומליה.<ref></ref>

== היסטוריה ==
בין 26 ביוני 1960 ועד 1 ביולי 1960, כאשר התמזגה לרפובליקה הסומלית, השתמשה מדינת סומלילנד הקצרה בהלחנה שנכתבה על ידי מוזיקאים מקומיים והועתקה על ידי מנצח תזמורת צבאית בריטית על ידי ר.אי.ווי מיצ'ל. ההמנון נכתב ונלחן על ידי חסן שייח מומין, מחזאי ומלחין סומלי מוכר. ההמנון אומץ בשנת 1997 ומולחן בשפה הסומלית.

=== מילים ===
בעברית:

אורך ימים בשלום, אורך ימים בשלום, אורך ימים בשלום

לדגל המעופף גבוה בשחקים, המביא יופי לארצנו

אורך ימים בשלום והערכה

אנו מברכים אותך בשמחה, אורך ימים ושלום

אנו מברכים אותך בזיכרון הגיבורים שהקריבו את חייהם

עבור לאומיות סומלילנד

עבור דגל הניצחון: סמל התחייה

עבור החוקה הנאמנה

אנו מברכים אותך באחדות, אחווה, ריבונות ומוסלמיות

אורך ימים בשלום, אורך ימים בשלום, אורך ימים בשלום

בסומלית:

Samo ku waar, samo ku waar

Samo ku waar, samo ku waar

Sarreeye calanka sudhan Bilay dhulkiisa

Samo ku waar Iyo bogaadin sugan

Hambalyo suubban kugu salaannee, Saamo ku waar

Hambalyo suubban kugu salaannee, Saamo ku waar

Geesiyaashii naftooda u sadqeeyay, Qarannimada Soomaaliland

Geesiyaashii naftooda u sadqeeyay, Qarannimada Soomaaliland

Xuskooda dhowrsan kugu salaannee, samo ku waar

Xuskooda dhowrsan kugu salaannee, samo ku waar

Guulside xambaarsan, Soo noqoshadiisa

Guulside xanbaarsan, soo noqoshadiisa

Kalsooniduu mutaystayee dastuurka

Kugu salanee, kugu salanee

Midnimo walaalnimo Goobanimo Midnimo walaalnimo Goobanimo

Islaanimo kugu salaanee samow samidiyo

Islaanimo kugu salaanee samow samidiyo

Samo ku waar samo ku waar Soomaaliland

Samo ku waar samo ku waar Soomaaliland

Samo ku waar samo ku waar Soomaaliland

Samo ku waar samo ku waar Soomaaliland

בערבית:

حياة طويلة مع السلام, حياة طويلة مع السلام

حياة طويلة مع السلام, حياة طويلة مع السلام

إلى العلم العالي

يجلب الجمال لأرضنا

حياة طويلة مع السلام، والاعجاب

نحييكم بفرح، حياة طويلة مع السلام

نحييكم بفرح، حياة طويلة مع السلام

الأبطال الذين ضحوا بحياتهم، لأمة أرض الصومال

الأبطال الذين ضحوا بحياتهم، لأمة أرض الصومال

نحييكم مع الذاكرة، حياة طويلة مع السلام

نحييكم مع الذاكرة، حياة طويلة مع السلام

وعودة حامل النجاح

وعودة حامل النجاح

لرمز النهضة

للدستور الموثوق

نحييكم بالوحدة الاخوان

نحييكم بالوحدة الاخوان

السيادة والإسلام

السيادة والإسلام

حياة طويلة مع السلام، حياة طويلة مع السلام، أرض الصومال

حياة طويلة مع السلام، حياة طويلة مع السلام، أرض الصومال

حياة طويلة مع السلام، حياة طويلة مع السلام، أرض الصومال

حياة طويلة مع السلام، حياة طويلة مع السلام، أرض

الصومال!

== הערות שוליים ==

קטגוריה:המנונים לאומיים של מדינות שההכרה בהן מוגבלת
קטגוריה:סומלילנד
ילד ושמו אמיל

ילד ושמו אמיל (בשוודית: Emil i Lönneberga) היא סדרת ספרים לילדים שנכתבו על ידי סופרת הילדים השוודית אסטריד לינדגרן ואוירו במקורם על ידי ביורן ברג. סדרת הספרים עוסקת בילד השוודי השובב אמיל סוונסון שגר בחווה בכפר לונהברגה אשר בחבל הארץ סמולנד שבשוודיה.

לאורך השנים נכתבו בסך הכל 12 ספרים בסדרה אשר פורסמו ברחבי העולם ב-44 שפות שונות. הצלחת הסדרה הובילה גם לכך שהסדרה עובדה למספר סרטים וסדרות טלוויזיה.

== עלילה ==
אמיל סוונסון מתגורר בחווה "קטהולט" (Katthult), הממוקמת בכפר לונהברגה (Lönneberga) שבחבל הארץ השוודי סמולנד בסביבות שנת 1900 יחד עם אחותו הצעירה אידה, אמו אלמה ואביו אנטון. למשפחה יש גם שני עובדים - אלפרד ולינה. אמיל נוהג לבצע מעשי קונדס כה רבים עד אשר תושבי הכפר מחליטים לגייס כספים בכדי שאמו של אמיל תשלח אותו לאמריקה, אך היא בתגובה לכך כעסה, סירבה לכך וטענה ש"אמיל הוא ילד קטן ונחמד, ואנחנו אוהבים אותו בדיוק כמו שהוא".

== ספרים ==
* 1963 - Emil i Lönneberga
* 1966 - Nya hyss av Emil i Lönneberga
* 1970 - Än lever Emil i Lönneberga
* 1972 - Den där Emil (ספר תמונות)
* 1976 - När Emil skulle dra ut Linas tand (ספר תמונות)
* 1984 - När lilla Ida skulle göra hyss (רומן)
* 1984 - Stora Emilboken (אוסף של שלושת הספרים הראשונים)
* 1985 - Emils hyss nr 325 (רומן)
* 1986 - Inget knussel, sa Emil i Lönneberga (רומן)
* 1989 - Ida och Emil i Lönneberga (אוסף)
* 1995 - Emil med paltsmeten (ספר תמונות)
* 1997 - Emil och soppskålen (ספר תמונות)

== עיבודים לקולנוע ==
* 1971 - Emil i Lönneberga
* 1972 - Nya Hyss av Emil i Lönneberga
* 1973 - Emil och griseknoen 
* 1975–1976 - Michel aus Lönneberga - סדרת טלוויזיה גרמנית-שוודית בת 13 פרקים המבוססת על שלושת הסרטים.
* 1985 - Emīla nedarbi - סרט טלוויזיה לטבי
* 2013 - That Boy Emil

== קישורים חיצוניים ==

* 

קטגוריה:ספרי אסטריד לינדגרן
קטגוריה:דמויות ספרותיות
קטגוריה:ילדים בדיוניים
קטגוריה:ספרים שעובדו לסדרות טלוויזיה
אינגבורג הונצינגר

ואנזה, ברלין]]
אינגבורג הונצינגר (בגרמנית: Ingeborg Hunzinger; 3 בפברואר 1915, ברלין – 19 ביולי 2009, ברלין) הייתה פסלת גרמנייה.

== חיים וקריירה ==
הונצינגר נולדה בשם אינגבורג פרנק (Franck) לאם יהודייה. בשנת 1932 הצטרפה למפלגה הקומוניסטית. היא הייתה חניכה של סתת אבן בווירצבורג מ-1936 עד 1938, ובשנים 1938–1939 הייתה תלמידה של סתת האבן לודוויג קספר (Ludwig Kasper).<ref></ref> הנאצים מנעו ממנה המשך רכישת השכלה והוראה, והיא היגרה לאיטליה. שם פגשה את הצייר הגרמני הלמוט רוהמר. ב-1942 הגיעו ליער השחור בגרמניה ונולדו להם שני ילדים. אינגבורג הייתה יהודיה למחצה, ולכן הם לא הורשו להינשא.

רוהמר נהרג בשנה האחרונה של מלחמת העולם השנייה ואינגבורג נישאה לאדולף הונצינגר באמצע שנות החמישים, וילדה ילד שלישי. היא התגרשה מהונצינגר ונישאה לפסל רוברט ריהל (Riehl) באמצע שנות השישים.

הונצינגר שבה ללמוד אמנות בברלין המזרחית בתחילת שנות החמישים. היא הייתה תלמידה של פריץ קרמר (Fritz Cremer) וגוסטב זייץ (Gustav Seitz). היא לימדה באקדמיה לאמנות ברלין-וייסנזה (Berlin-Weißensee) ועבדה משנת 1953 כאמנית עצמאית. מאוחר יותר הצטרפה למפלגת הסוציאליזם הדמוקרטי.<ref></ref>

בשנת 1995 יצרה את הפסל "Block der Frauen" (בלוק של נשים) באתר בית הכנסת הישן שבו התקיימו הפגנות רוזנשטראסה, כדי לכבד את אומץ הלב של הנשים שנלחמו כדי להגן על משפחותיהן.<ref></ref>

הונצינגר הייתה סבתה של הסופרת יוליה פרנק.

== ספרות ==
<div class="mw-content-ltr">
* Christel Wollmann-Fiedler: Ingeborg Hunzinger. Die Bildhauerin. Wuppertal: HP Nacke Verlag, 2005. 
* Rengha Rodewill: Einblicke – Künstlerische – Literarische – Politische. The sculptor Ingeborg Hunzinger. With letters from Rosa Luxemburg. Karin Kramer Verlag, Berlin 2012, 
</div>

== קישורים חיצוניים ==

<div class="mw-content-ltr">
* [http://www.jungewelt.de/2009/07-20/056.php "Ingeborg Hunzinger gestorben"], Junge Welt (20 July 2009)
* [https://web.archive.org/web/20080914184659/http://www.bildhauerei-in-berlin.de/_html/_katalog/kuenstler-1254.html Short biography and list & B/W photos of her works in Berlin]
* 
</div>

== הערות שוליים ==

קטגוריה:פסלות גרמניות
קטגוריה:ילידות 1915
קטגוריה:גרמנים שנולדו ב-1915
קטגוריה:גרמניות שנפטרו ב-2009
קטגוריה:גרמנים שנפטרו ב-2009
זיקית דרמנסיס

זיקית דרמנסיס (שם מדעי: Trioceros deremensis) היא מין של זיקית בסוג זיקית הטריצרטופס הנדמית לטנזניה והיא קרובתה של זיקית ג'קסון. הזיקית בעלת תפוצה קטנה בטבע, לאורך יערות גשם טרופיים הרריים בטווח של 1,400 ק"מ בהרי אוסמברה , הרי אולוגורו , הרי נגורו והרי אודזונגווה . למרות תפוצתה היא איננה מצויה בסכנת הכחדה.

הזיקית תוארה למדע ב-1892 בידי החוקר הגרמני פול מטשי .

זיקית זו יכולה להגיע לאורך של 30 עד 40 ס"מ ולמשקל של 120 עד 150 גרם, מה שהופך אותה לבין הגדולות שבזיקיות. היא בעלת דו-צורתיות זוויגית והזכרים גדולים יותר מהנקבות. הזיקית בולטת בשלושת קרניה הרחבות שאורכם עד 4 ס"מ, המזכירות את בני סוגה דמויי-הטריצרטופס והיא יכולה להחליף צבעים במהירות. צבעה העיקרי ירוק בהיר ולעיתים צהבהב כשהצידיים בעלי פסים גליים בצבע ירוק-כהה. הנקבות יכולות להטיל עד 5 ביצים.

הזיקית היא מטפסת מוצלחת החיה באקלים טרופי, לרוב בבדידות ובבקרים היא יוצאת לאזורים פתוחים יותר כדי לקבל אור שמש. היא ציידת חרקים וטרף דומה שהיא לוכדת במהירות בלשונה הדביקה.

==קישורים חיצוניים==

==הערות שוליים==

 
קטגוריה:טקסונים שתוארו בידי פאול מטשי
קטגוריה:בעלי חיים שתוארו ב-1892
קטגוריה:זיקיות
קטגוריה:טנזניה: זוחלים
קטגוריה:טנזניה: בעלי חיים אנדמיים
זיקית אמבר

זיקית אמבר (שם מדעי: Calumma amber) היא מין של זיקית החיה בצפון מדגסקר, סמוך לאנצירננה שבמחוז דיאנה, בהם היא חיה באוכלוסיות מפוצלות אחת מהשנייה. הזיקית התגלתה ב-1896 ותוארה למדע ב-2006 והיא מצויה בקרבה לסיכון בטבע. שמה ניתן לה עקב הימצאה בהפארק הלאומי הרי הענבר .

==תיאור==
זיקית זו בעלת והיא קרובה מאוד למין זיקית קצרת-קרן. היא בינונית בגודלה, קרובה ל-35 ס"מ ובעלת קרן-אף קצרה בדומה לקרובתה. הזיקית יכולה לשנות את צבעיה ולרוב היא ירוקה בהירה עד חומה עם בטן בהירה ופס בהיר לרוחב הבטן. רוב הגוף צבוע בדוגמת שיש בירוק-חום בהיר עד אדמוני ולעיתים צהוב.

הזיקית בעת "קסדה" רחבה עם קפל מאחורה ועיניים גדולות ומסתלסלות. היא טורפת של חרקים שונים שהיא לוכדת בלשונה בעודה מוסתרת בין הענפים. לרוב הזיקית חיה רוב הזמן בין העצים ולעיתים גם בין זלזלים ושיחים.

<gallery>
Calumma amber 188272390.jpg
Calumma amber.jpeg
Calumma amber 188272442.jpg
Amber Mountain chameleon (Calumma amber) male Montagne d’Ambre 2.jpg
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי רונלד א. נוסבאום
קטגוריה:בעלי חיים שתוארו ב-2006
קטגוריה:זיקיות
קטגוריה:מדגסקר: זוחלים
האוניברסיטה הטכנית של מוסקבה לתקשורת ואינפורמטיקה

האוניברסיטה הטכנית של מוסקבה לתקשורת ואינפורמטיקה (ברוסית: Московский технический университет связи и информатики) היא אוניברסיטה רוסית בתחום טכנולוגיות מידע, טלקומוניקציה, אבטחת מידע.

==היסטוריה==
האוניברסיטה נוסדה ב-1921 בצו של הגלבפרופוברה והקולגיום של הקומיסריאט העממי של פוסטים וטלגרפים.

ב-1931 לפי החלטת הקומיסריון העממי של פוסטים וטלגרפים, הוקצה אתר בלפורטובו ופותח פרויקט אדריכלי. מתחילה הבנייה של מבנים חדשים עבור המכון, מעונות סטודנטים ובניין לימודים.

1936 - הסתיימה בניית מבנה הלימודים, החלק המרכזי הופעל. במכון נפתח קורס לתארים מתקדמים, בו התקבלו במהלך הקבלה הראשונה 11 בוגרי מחלקות היום והערב.

20 באוגוסט 1991 - המכון הועבר למשרד לפיתוח דיגיטלי, תקשורת ותקשורת ההמונים של רוסיה<ref></ref>.

18 בינואר 1992 - בהוראת ממשלת רוסיה, המכון קיבל מעמד של אוניברסיטה טכנית והפכה לאוניברסיטה הטכנית של מוסקבה לתקשורת ואינפורמטיקה (MTUSI).

==קישורים חיצוניים==

* 

==הערות שוליים==

קטגוריה:מוסקבה: אוניברסיטאות ומכללות
*
קרל אוגוסט פון שטיינהייל

קרל אוגוסט פון שטיינהייל (12 באוקטובר 1801 - 14 בספטמבר 1870) היה פיזיקאי, ממציא, מהנדס ואסטרונום גרמני.

== עבודתו ==
שטיינהייל החל ללמוד משפטים ב-1821 באוניברסיטת פרידריך אלכסנדר בארלנגן, ולאחר מכן עבר ללמוד אסטרונומיה ופיזיקה באוניברסיטת גטינגן, שם הגיש את עבודת הדוקטורט שלו "על עיבוד תרשימי שמיים מיוחדים" בהנחייתו של פרידריך בסל.
הטלגרף של שטיינהייל (1837).
ב-1836 שטיינהייל תכנן ובנה את טלגרף הכתיבה המעשי הראשון, העושה שימוש בקוד שהוא פיתח במיוחד עבור מכשיר זה. זה היה הטלגרף הראשון עם משרן מגנטי כמשדר, אולם עקב מצב התעשייה הגרמנית באותו זמן, המצאה זו עוררה עניין אקדמי בלבד. ב-1838 הוא ערך סידרה של ניסויים בחשמל על מסילות הרכבת בפירט. זה הוביל לתגלית המעשית של המוליכות החשמלית של הקרקע, מה שאפשר לרתום את תהליך ההארקה לצורכי טלגרפיה.

ב-1839, שטיינהייל היה מעורב בפיתוח אחד מצילומי הדאגרוטיפ הראשונים בגרמניה. גם כן ב-1839, הוא המציא ומימש את העיקרון של מערכת של שעונים עם שעון ראשי (master clock) ומספר שעונים משניים (slave clocks), ארכיטקטורת שעונים שעדיין נפוצה כיום. המצאה זו אפשרה לראשונה לסנכרן שעונים מרוחקים (הכפופים לשעון ראשי יחיד), ובהקשר זה הציע להקים בגרמניה רשת ארצית של שעונים מסונכרנים.

ב-1852 שטיינהייל, יחד עם לאון פוקו, פיתחו שיטה לציפוי משטחי זכוכית בשכבה דקיקה של כסף. עוד קודם לכן, הכימאי הגרמני יוסטוס פון ליביג שהיה חבר קרוב של שטיינהייל, פיתח ב-1835 תהליך של שיקוע מתכת על פני משטח זכוכית. שטיינהייל ופוקו המשיכו את פיתוחו של ליביג בכך שהמציאו תהליך ריבוץ של שכבות כסף אולטרה-דקות על פני זכוכית באמצעות חשמל. שיטה זו היוותה פריצת דרך בפיתוח וייצור של טלסקופים מחזירי אור גדולים, שמהר מאוד החליפו את הטלסקופים שוברי האור כמכשירי התצפית האסטרונומיים החזקים ביותר. הבסיס לפיתוח זה זו היה עבודתו המדעית של שטיינהייל על החוקים המתארים ריבוץ חשמלי של מתכות.

שטיינהייל המציא גם פירוסקופ מיוחד, אשר אפשר לו לזהות את המיקום של מקור אש בדרגה גבוהה של דיוק. למכשיר זה הייתה חשיבות רבה במניעת התלקחות של שריפות במבנים, משום שאיפשר זיהוי מהיר של מוקד ההתלקחות.

ב-1855 הקים את החברה "שטיינהייל ובניו" שהתמחתה בייצור מכשור אופטי, וייצרה טלסקופים וספקטרוסקופים מצוינים, כמו גם את הפוטומטר הראשון שהיה מסוגל למדוד את בהירותם של כוכבים באופן אמין. החברה פעלה עד 1995, אז היא נסגרה ברובה, כשהידע בתחום האופטיקה שנצבר בה חולק בין כמה חברות גרמניות.

== המצאות ידועות ==
* תהליך ההארקה והשימוש בו בטלגרפיה.
* תהליך הדפסה טלגרפי (המצאה זאת לא התפרסמה בזמנו).
* שעון חשמלי.
* קוד שטיינהייל (שיטת קידוד טלגרפית המבוססת על נקודות; בשיטה זאת לא נעשה שימוש בסופו של דבר עקב האימוץ של קוד מורס).
* תהליך צילום על פני נייר כסף כלורידי (יחד עם פרנץ פון קובל).
* צמד שטיינהייל, עדשה אכרומטית מבוססת זכוכית פלינט.
* תהליך הכספה עבור משטחי זכוכית עקומים (יחד עם לאון פוקו), שסלל את הדרך לייצור תעשייתי נרחב של טלסקופים מחזירי אור.

==קישורים חיצוניים==

* 

קטגוריה:ממציאים גרמנים
קטגוריה:גרמנים שנולדו ב-1801
קטגוריה:גרמנים שנפטרו ב-1870
עודד גלאור

עודד גלאור (נולד ב-1953) הוא כלכלן ישראלי-אמריקאי<ref name="Gapper 2022"></ref> שכיום מכהן כפרופסור לכלכלה באוניברסיטת בראון. הוא ההוגה של תאוריית הצמיחה המאוחדת.

גלאור תרם להבנת ההתפתחות לאורך מהלך ההיסטוריה האנושית והפרהיסטוריה, ולתפקידם של גורמים שורשיים במעבר מקיפאון לצמיחה ובהופעת אי השוויון העולמי. הוא גם היה חלוץ בחקר ההשפעה של האבולוציה האנושית, מגוון האוכלוסיות ואי השוויון על תהליך ההתפתחות לאורך רוב הקיום האנושי.

גלאור השלים תואר ראשון ותואר שני באוניברסיטה העברית בירושלים ואת הדוקטורט למד באוניברסיטת קולומביה. הוא כיהן כפרופסור לכלכלה.

גלאור קיבל תואר דוקטורט לשם כבוד מאוניברסיטת פוזנן ומ-UCLouvain.<ref></ref> הוא חבר נבחר זר באקדמיה אירופה (honoris causa), ועמית נבחר בחברה האקונומטרית. הוא הוביל את קבוצת המחקר של NBER בנושא חלוקת הכנסה ומקרו-כלכלה והוא עמית מחקר של CEPR ו-IZA, עמית מחקר של NBER ושל CESifo, וכן עמית מחקר באוניברסיטה העברית ובאוניברסיטת תל אביב. בנוסף על כך, הוא העורך הראשי של ה-Journal of Economic Growth, Journal of Population Economics וה-Macroeconomic Dynamics.

בעבר נחשב למועמד בולט לפרס נובל לכלכלה לפי העיתון הגרמני פרנקפורטר אלגמיינה צייטונג.<ref></ref>

== מחקר ==
התיאורייה שגלאור הגה, תאוריית הצמיחה המאוחדת, חוקרת את תהליך ההתפתחות לאורך כל מהלך ההיסטוריה האנושית ומנסה לזהות את הכוחות ההיסטוריים והפרה-היסטוריים מאחורי השוני בתזמון המעבר מקיפאון לצמיחה במדינות ובאזורים שונים, וכן ההבדלים בהכנסה לנפש בין מדינות ואזורים שונים. התיאוריה מתבססת, בין השאר, על תורת הביפורקציה מהמתמטיקה.

גלאור תרם תרומה משמעותית להבנת תהליך ההתפתחות לאורך כל מהלך ההיסטוריה האנושית ותפקידם של גורמים שורשיים במעבר מקיפאון לצמיחה ובהופעת אי השוויון העצום על פני הגלובוס. יתר על כן, הוא היה חלוץ בחקר ההשפעה של האבולוציה האנושית, מגוון האוכלוסיות ואי השוויון על תהליך ההתפתחות לאורך ההיסטוריה האנושית.

הוא מחבר שותף של מודל גלאור-זעירא - המודל המקרו-כלכלי הראשון שחקר את תפקידה של ההטרוגניות בקביעת התנהגות מאקרו-כלכלית. ה-Review of Economic Studies מנה את מאמריו בין 11 המאמרים פורצי הדרך שפורסמו בכתב העת ב-60 השנים האחרונות.<ref></ref>

== קישורים חיצוניים ==

* 

== הערות שוליים ==

קטגוריה:אמריקאים ממוצא ישראלי
קטגוריה:סגל אוניברסיטת בראון
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קולומביה
קטגוריה:כלכלנים ישראלים
קטגוריה:ישראלים שנולדו ב-1953
דייוויד גוגינס

דייוויד גוגינס (נולד ב-17 בפברואר 1975), נודע בכינוי האיש הקשוח בעולם הוא איש אריות הים בדימוס, אצן אולטרה מרתון, רוכב אופניים למרחקים אולטרה רחוקים, מחזיק שיא גינס, מתחרה טריאתלון, נואם וסופר אמריקני שספרו נכלל ברשימת רבי-המכר של הניו יורק טיימס. ב-2019 הוא נכנס להיכל התהילה של הספורט הבינלאומי בשל הישגיו בספורט. גוגינס זכה גם בפרס מאת ארגון Veterans of Foreign Wars בשנת 2018, הנחשב לאחד היוקרתיים עבור שירות בכוחות המזוינים של ארצות הברית.

==ביוגרפיה ==
גוגינס נולד ב-17 בפברואר 1975 לטרוניס וג'קי גוגינס. ב-1981 התגורר בדרך פרדייס, ויליאמסויל ניו-יורק עם הוריו ואחיו טרוניס הבן, בקהילה בעיקר לבנה. למשפחתו היה עסק מקומי של משטח גלגיליות שנקרא "סקייטלנד". בגיל 6 הוא עבד שם במשמרת הלילה. לפי גוגינס, אביו היה אלים ומתעלל כלפי משפחתו, שתיין ומהמר כפייתי.

בעזרתה של שכנתם, גוגינס, אמו ואחיו נמלטו לעיירה בשם ברזיל באינדיאנה שם התגוררו סבו וסבתו. הם חיו איתם במשך חצי שנה, עד שעברו לפרויקט שיכון ציבורי. גוגינס נרשם לכיתה ג' בבית ספר קתולי, אך אחיו העדיף לחזור ולהתגורר עם אביו. הוא ואמו היו עניים מאוד והוא התקשה מאוד בבית ספר עקב הלחצים הנפשיים שסבל בילדותו ועקב לקות למידה שאובחנה אצלו. באותה התקופה החל גם להתפתח אצלו גמגום. גוגינס מספר שחש שהיה במצב של תגובת הילחם או ברח וחרדה חברתית. בעייריה בה חיי היו גילויים רבים של גזענות ונוכחות של הקו קלוקס קלאן שלעיתים הופנתה גם ישירות כנגדו. את לימודיו הצליח לסיים באמצעות רמאות והעתקת התשובות למבחנים.

לאחר שסיים את בית הספר התיכון, שאף גוגינס להצטרף לחיל האוויר של ארצות הברית בעקבות סבו. הוא כשל במבחן הכניסה ASVAB פעמיים בגלל מוסר לימודים נמוך, אך שב והשקיע זמן רב בלימודים ועבר את המבחן בפעם השלישית. הוא התקבל לאימונים של יחידות החילוץ של חיל האוויר האמריקאי. במהלך האימונים התגלה שהוא סובל מסוג של אנמיה חרמשית ועל כן עצר את אימוניו כדי לקבל טיפול. לאחר מכן, הוא קיבל רשות להתחיל מחדש את האימונים, אבל החליט לוותר בגלל שהיה לו פחד משהייה במים. תחת זאת החליט להצטרף ב-1994 ליחידה טקטית של חיל האוויר שם שירת כחמש שנים.

לאחר שחרורו עלה משקלו ל-135 ק"ג ועבד כמדביר מזיקים. תקופה זו מתוארת על ידו כגרועה בחייו. יום אחד צפה בתוכנית אודות האימונים של חיל הים בערוץ דיסקברי, ולמחרת התפטר מעבודתו במטרה לשרת ביחידת אריות הים. כדי לעמוד בדרישות המשקל, היה עליו להשיל 48 קילו ממשקלו בתוך שלושה חודשים ולעבור שוב את מבחן ASVAB בציון של 50. גוגינס פיתח רוטינת אימון קיצונית ביותר בה הרים משקולות מאות פעמים ושחה קילומטרים רבים כדי להיפטר מחרדת המים שסבל ממנה. הוא שאב השראה מהסרטים רוקי ואפוקליפסה עכשיו. הוא עמד בדרישות המבחן והמשקל ונכנס לאימונים.

גוגינס כשל לסיים את הקורס פעמיים בשל פציעות מרובות, אך צלח אותם בפעם בשלישית והתקבל למחזור 235 בשנת 2001. גוגינס הוא האדם היחידי שעבר את "שבוע הגיהנום" שלוש פעמים בשנה אחת ופעם אף השתמש בנייר דבק כדי לקבע את רגלו שנשברה כדי לסיים את אימוניו. הוא התקבל לצוות 5 של אריות הים ושירת בעיראק ואפגניסטן. במהלך שירותו התגלה כי הוא סובל מחור בליבו ועבר שני ניתוחים כדי לתקנו. ב-2004 הוא סיים את בית הספר של יחידת הריינג'רס של צבא ארצות הברית וקיבל את עיטור של כבוד כשהערכתו הסתכמה ב-100%.

==שיאי גינס==
ב-2013 שבר גוגינס את שיא גינס בעליות מתח כשביצע 4030 חזרות בתוך 17 שעות ו-16 דקות.

==ספריו==
*
*

==קישורים חיצוניים==

* 

* 
* 

==הערות שוליים==

קטגוריה:רצי אולטרה מרתון
קטגוריה:אמריקאים שנולדו ב-1975
סלאטינה (רומניה)

סלאטינה (ברומנית: Slatina) היא עיר הבירה של מחוז אולט בדרום רומניה. נכון לשנת 2021, בעיר מתגוררים 63,487 תושבים.

== היסטוריה ==
העיר הוזכרה לראשונה ב־20 בינואר 1368 במסמך שהוכן על ידי נסיך ולאכיה, ולדיסלב הראשון. במסמך נמסר כי סוחרים מן העיר בראשוב שבטרנסילבניה שיעברו דרך סלאטינה לא ישלמו דמי מכס. מקור השם הוא סלאבי.<ref>Carl Voretzsch, Romanistische Arbeiten, Volume 54, Issue 2, M. Niemeyer, 1960, p. 504.</ref>

== גאוגרפיה ==
העיר ממוקמת בדרום רומניה, בגובה של כ־135 מטרים מעל פני הים, על גדת הנהר אולט. היא ממוקמת כ־45 קילומטרים מצפון־מזרח לקראיובה וכ־130 קילומטרים מערבית לבוקרשט, בירת המדינה. הגבול עם בולגריה נמצא כ־75 קילומטרים דרומה.

== דמוגרפיה ==
נכון לסוף שנת 2021, בעיר מתגוררים 63,487 תושבים, בעוד שבסביבתה מתגוררים בסוך הכול עוד כ־12,000 תושבים.

אוכלוסיית העיר גדלה באיטיות עד לשנות השישים, אז החל גידול עצום באוכלוסייתה, שהגיע בשיאו למעל 85,000 תושבים בשנת 1992. מאז פחתה אוכלוסייתה בכ־12,000 תושבים.

== כלכלה ==
בעיר ממוקם אחד ממפעלי האלומיניום הגדולים ביותר במזרח אירופה. מפעלים נוספים בעיר מייצרים מוצרי פלדה, צמיגים, מנועים, מוצרי אלקטרוניקה ועוד. נוסף על כך, על הנהר אולט, מצויות שתי תחנות כוח הידרואלקטריות – אחת מצפון לעיר ואחת מדרום.

== תחבורה ==
בעיר ממוקמת תחנת רכבת המחוברת לרשת מסילות הרכבות הארצית. התחנה משמשמת גם להעברת מטענים ממפעלי התעשייה בעיר. ישנם ארבעה גשרים מעל הנהר אולט בקרבת העיר. כבישים ראשיים החולפים בעיר ובסביבתה מובילים, בין היתר, לפיטשט, לקראיובה, ולסיביו. הכבישים מחוברים לרשת הכבישים הלאומית.

== קישורים חיצוניים ==

* 

== הערות שוליים ==

קטגוריה:רומניה: ערים
השער הכפול

השער הכפול (שער הנביא), הוא שני שערים צמודים, הממוקמים בצד הדרומי של חומת הר הבית ממש מתחת לדוכן האימאם, שם הוא מוביל אל חצרות מסגד אל-אקצא דרך דלת כפולה. הוא מסתיים בגרם המדרגות של היציאה מול קפלה, 80 מטרים מהשער המשולש. השער הכפול והשער המשולש הם שניהם חלק משער חולדה בכותל הדרומי של הר הבית. השער הוא אחד האתרים השלמים ביותר ששרדו מהתקופה ההרודיאנית.<ref></ref> ארכאולוגים מקראיים טוענים כי שער זה הוא אחד משערי בית המקדש.

== שם נוסף ==
אחד משמותיו של השער הוא "שער הנביא". המוסלמים המאמינים שאל-אקצא נמצאת בירושלים, הגם שירושלים איננה נזכרת בקוראן ועל אף שתאולוגים מוסלמים מסבירים כי אל-אקצא הוא מקום הסמוך למכה, מאמינים שדרך השער הכפול נכנס מוחמד אל העיר במסע הלילי.<ref></ref>

== ראו גם ==
* שערי חולדה

== הערות שוליים ==

קטגוריה:נביאים
קטגוריה:דלתות
קטגוריה:מסגד אל-אקצא
קטגוריה:הר הבית
קטגוריה:בית המקדש
מעשה חושב

מַעשֵׂה חושֵב הוא תיאור למלאכת אומנות משובחת. מקור הביטוי בתנ"ך, בהנחיות לבניין המשכן (אוהל מועד): ”וְאֶת הַמִּשְׁכָּן תַּעֲשֶׂה עֶשֶׂר יְרִיעֹת שֵׁשׁ מָשְׁזָר וּתְכֵלֶת וְאַרְגָּמָן וְתֹלַעַת שָׁנִי כְּרֻבִים מַעֲשֵׂה חֹשֵׁב תַּעֲשֶׂה אֹתָם.“ ()

==הערות שוליים==
ליליאן לנקסטר

מפת רוסיה המאויירת, 1868. הצאר אלכסנדר עומד ליד דב חום רוסי
ליליאן לנקסטר(באנגלית: Lilian Lancaster; 17 בנובמבר 1852 – 1 באוגוסט 1939) הייתה שחקנית בריטית וקרטוגרפית הומוריסטית, שיצרה קריקטורות אנתרופומורפיות במפות של מדינות אירופה עם אזכורים רבים לשינויים הפוליטיים שהשפיעו על יבשת אירופה, יחד עם ייצוגים של גריבלדי וביסמרק ודמויות אחרות מאותם ימים. <ref>Lilian Lancaster Tennant, Altea Gallery, e-catalogue 15, Allegory, Satire & Propaganda, 2021</ref>

== ביוגרפיה ==
מפה הומרוסיטית של אנגליה, 1878
היא נולדה בלונדון בשנת 1852 בשם אליזה ג'יין לנקסטר. אביה היה סוחר צמר, תומאס לנקסטר (1817–1848) נפטר לפני יום הולדתה הרביעי, והיא גודלה על ידי אמה, תיאודורה קלאודיה לנקסטר לבית קרוסטווייט (1822–1906), שניהלה את עסקי המשפחה. בגיל 15, לנקסטר סיפקה שתים עשרה קריקטורות של מפות צבעוניות עבור הספר המאויר Geographical Fun: Humorous Outlines of Various Countries (1868). את ההקדמה לספר ואת הפסוק ההומוריסטי המתאר את המפות האנתרופומורפיות של מדינות אירופה סיפק ד"ר ויליאם הארווי [1796–1873]. <ref>Lilian Lancaster (1852-1939), Barron Maps website</ref> בהקדמה לספר כתב הארווי שהמפות צוירו על ידי ילדה כדי לשעשע את אחיה החולה. הארווי הוסיף כי לנקסטר קיבלה השראה מציור מוקדם יותר של אנגליה הרוכבת על דולפין.<ref name=":0">Harvey, William. Geographical Fun: Humorous Outlines of Various Countries, Hodder and Stoughton, London, December 1868</ref> הרישומים נועדו לחנך וגם לבדר, הארווי הוסיף: "שום יומן הסטורי אינו יכול להיות מובן ללא ידע במפות, ושירות טוב נעשה כאשר אנו הופכים מידע כזה לקל וברור יותר"!<ref name=":0" /> ספר נוסף מאויר יחד עם מפות מאויירות היו סיפורים של E. L. Hoskyn ששוב הציג את מדינות אירופה, אך הפעם מסיפורי המיתולוגיה המקומית. <ref>Hoskyn, E. L. Stories of Old, Adam & Charles Black: London, 1912</ref>

=== קריירה תיאטרלית ===
החל בתחילת שנות ה-70 היא החלה בקריירה כשחקנית פנטומימה, שחקנית קומדיה וזמרת, תחילה בתיאטרון היימרקט ואחר כך ב, שם הופיעה בתור ווספינו עם להקת הפנטומימה של . במהלך 1880 היא טיילה בארצות הברית עם המופע האנגלי אבל ההפקה הגיעה לסיומה הפתאומי בניו יורק ב, כאשר ג׳ורג׳ קונקוסט נפצע קשה כשנפל במהלך המחזה. <ref>Parker, John. George Conquest, Dictionary of National Biography, 1912 supplement, Volume 1</ref>

עם שובה לבריטניה ב-1881 סיירה לנקסטר במחוזות שונים בהפקות שייקספיריות עם .

=== חיים מאוחרים יותר ===
ב-1884 נישאה לנקסטר לוויליאם אדוארד טננט,<ref>Eliza Jane Lancaster in London, England, Church of England Marriages (1884)</ref> מורה לונדוני ובעל קרקע. עם נישואיה פרשה מהבמה. במותו בגיל 43 בשנת 1897 עברה לנקסטר לברייטון, שם חידשה את יצור מפות הקריקטורות בכתב היד שלה תחת שמה מנשואים.

בשנותיה האחרונות התגוררה ליליאן לנקסטר טננט בדרום קנזינגטון בלונדון. היא מתה באוגוסט 1939.<ref>Eliza Jane Tennant in the England & Wales, National Probate Calendar (Index of Wills and Administrations), 1858-1995</ref>

בשנת 2017 הוצגו שתיים ממפות כתב היד שלה שצוירו ביד בגלריה סר בספרייה הבריטית בלונדון. <ref>Lilian Lancaster's hand-drawn maps on display, British Library, 30 January 2017</ref>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1852
קטגוריה:נפטרות ב-1939
שחרית (יישוב)

שחרית היא התנחלות בגוש מערבא שבמערב השומרון, מערבית לברוכין וצפון-מזרחית לעלי זהב.

== היסטוריה ==
היישוב בנוי סביב קבר שייח' הקרוי 'שייח' צבח'. שם היישוב "שחרית" נגזר משמו של השייח' (צבאח בערבית הוא בוקר, שחר).

ניסיונות להקים מאחז נעשו במשך השנים במקום, ואחד מהם פונה ב-2003.<ref></ref><ref></ref>

ב-2014 הוקמה במקום חווה חקלאית יהודית.<ref></ref><ref>.</ref>

באוגוסט 2018 אושרה על ידי שר הביטחון ווועדת משנה לרישוי של המועצה העליונה לתכנון ובנייה בקשת היתר בניה לצורך חקלאות שהוגשה על ידי מועצה אזורית שומרון.<ref></ref>

בפברואר 2020 הורה ראש הממשלה בנימין נתניהו לחבר את המאחז לרשת החשמל.<ref></ref>

ב-13 בפברואר 2023 החליט הקבינט המדיני ביטחוני להכשיר את היישוב, לצד שמונה מאחזים נוספים.<ref>.</ref><ref name=":1"></ref> ב־29 באוקטובר 2023 אלוף פיקוד המרכז יהודה פוקס חתם על צו המעניק ליישוב מעמד רשמי.

הוצע להקים במרכז היישוב קריית חינוך וטיפול לבעלי צרכים מיוחדים.

== קישורים חיצוניים ==

* [https://peacenow.org.il/shaharit-and-eitam-approval הממשלה אישרה הקמת שתי התנחלויות חדשות כ"חווה חקלאית"], באתר שלום עכשיו

== הערות שוליים ==

קטגוריה:מאחזים ביהודה ושומרון
קטגוריה:מועצה אזורית שומרון
קטגוריה:גוש מערבא
קטגוריה:יישובים שהוקמו ב-2014
סייג' סטאלון

סייג' סטאלון (באנגלית: Sage Stallone; 5 במאי 1976 – 13 ביולי 2012) היה שחקן אמריקאי. בנו של השחקן, הבמאי, והתסריטאי סילבסטר סטאלון. התפרסם בעיקר מסרטיו של אביו ששיחק בהם, כגון ״רוקי 5״ ו״לכודים״.

==ביוגרפיה==
סטאלון נולד בלוס אנג'לס, קליפורניה, בנם הבכור של סשה צ'אק וסילבסטר סטאלון. הוא היה אחיו של סרג'ו "סט" סטאלון, ואחיהם מצד אביו של סופיה, סיסטין וסקרלט סטאלון. הוא אחיינו של השחקן והזמר פרנק סטאלון , ונכדה של ג'קי סטאלון . אמו החורגת הייתה הדוגמנית והיזמית ג'ניפר פלווין . בשנת 1993 סיים את לימודיו במכללת מונטקלייר בוואן נויס, קליפורניה, ולאחר מכן למד קולנוע במשך שנה בבית הספר לאמנויות של אוניברסיטת צפון קרוליינה.

כמה שנים אחרי שלמד לקח הרבה משככי כאבים, שחשב שעוזרים לו. בשנת 2012 סטאלון נפטר ממנת יתר של משככי כאבים, בגיל 36.

==קריירה==
כילד הוא הופיע כאורח בסדרה , סדרה שקודמה על ידי סבתו, ג'קי סטאלון. בשנת 1990 כשהיה בן 14, לקח אותו אביו לשחק בסרט רוקי 5 שם כיכב כדמות ראשית. בשנת 1993 שיחק בסרט הרשע בתוכי. בשנת 1996 כשהיה בן 20, שיחק בסרט . בשנת 1997 שיחק בסרטים וגיבור אמריקאי. בשנת 2002 שיחק בסרט השקפות של רשע. בשנת 2006 יצא הסרט השישי בסדרת סרטי "רוקי" - רוקי בלבואה, אליו ליהק אביו את מיילו ונטימיליה במקומו. באותה שנה שיחק בסרטים מוסקבה מתחת לאפס את דמותו של וסילי, אחד התפקידים המרכזיים בסרט ובסרט ויק שהוא ביים. סרט זה זכה בפרס בפסטיבל הסרטים של בוסטון . בשנת 2007 שיחק בסרט את ד"ר סטיבנס. בשנת 2010 שיחק בסרטים את המאפיוזו ובסרט הקצר את ארי שיינוולד. שני הסרטים הוצגו בפסטיבל הסרטים של ונציה ובפסטיבל הסרטים הבין-לאומי בטורונטו. כמו כן, ביים והפיק את הסרט הדוקומנטרי אלן ייטס נחשף, בו הוא מראיין את אחד השחקנים הראשיים של סרט ניצול משנות ה-80 שואת הקניבלים. הפיק גם את הסרט הקצר "ויק" ואת הסרט .
==פילמוגרפיה==
===קולנוע===
====כשחקן====
* 1990 - רוקי 5
* 1993 - הרשע בתוכי
* 1993 - איש ההרס
* 1996 - לכודים
* 1997 - משפחת מנסון
* 1997 - גיבור אמריקאי
* 2002 - השקפות של רשע
* 2005 - תאוריית הכאוס
* 2006 - מוסקבה מתחת לאפס
* 2006 - ויק
* 2007 - אוליביירו העולה
* 2010 - הבטחות שנכתבו במים
* 2010 - הסוכן

====כמפיק====
* 2005 - אלן ייטס חשף
* 2006 - ויק
* 2010 - הלך עם האפיפיור

====כבמאי====
* 2005 - אלן ייטס חשף
* 2006 - ויק

==קישורים חיצוניים==

* 

קטגוריה:במאי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:תסריטאי קולנוע אמריקאים
קטגוריה:אמריקאים שנולדו ב-1976
קטגוריה:אמריקאים שנפטרו ב-2012